rejauldu/bengali-wikipedia huggingface dataset:
আহমেদ আল-রুবেই () (১৯৪৯, আল মুরকাব, কুয়েত – ৫ মার্চ ২০০৮) ছিলেন একজন বিশিষ্ট উদারপন্থী কুয়েতি রাজনীতিবিদ, সাংবাদিক এবং অধ্যাপক। তিনি হার্ভার্ড বিশ্ববিদ্যালয় থেকে ইসলামিক দর্শনে পিএইচডি ডিগ্রি লাভ করেন। তিনি ১৯৮৫, ১৯৯২ এবং ১৯৯৯ সালে কুয়েতের জাতীয় পরিষদে সংসদ সদস্য নির্বাচিত হন। তিনি ১৯৯২ থেকে ১৯৯৬ সাল পর্যন্ত কুয়েতের শিক্ষা ও উচ্চ শিক্ষা মন্ত্রী হিসেবেও দায়িত্ব পালন করেন। এছাড়াও তিনি কুয়েত বিশ্ববিদ্যালয়ের দর্শন বিভাগের অধ্যাপক ছিলেন।  তিনি আশরক আলাওসাত এবং আল-কাবাস সহ বেশ কয়েকটি সংবাদপত্রের নিয়মিত কলাম লেখক ছিলেন। তিনি ব্রেন ক্যান্সারের সাথে দুই বছরের যুদ্ধের পর ৫ মার্চ, ২০০৮-এ মারা যান।   তথ্যসূত্র   Ahmed al-Rubei, prominent Kuwaiti liberal politician, dead at 59 - International Herald Tribune, March 6, 2008  Prominent Kuwaiti politician dead at 59 - USA Today, March 6, 2008  In Commemoration of Ahmed al Rabey - Asharq Alawsat, March 7, 2008  Kuwait Politics Database   বিষয়শ্রেণী:১৯৪৯-এ জন্ম বিষয়শ্রেণী:২০০৮-এ মৃত্যু বিষয়শ্রেণী:কুয়েতের জাতীয় পরিষদের সদস্য বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুয়েত বিশ্ববিদ্যালয়ের শিক্ষক বিষয়শ্রেণী:কুয়েতের মন্ত্রী
শরণ খ্রিষ্টীয় দ্বাদশ শতাব্দীর একজন সংস্কৃত কবি ছিলেন যিনি বাংলায় বাস করতেন। তিনি ছিলেন লক্ষ্মণসেনের রাজসভার পঞ্চরত্নের একজন।  জীবনী জয়দেব শরণকে তার সহকর্মীদের একজন বলে অভিহিত করেছেন এবং তার কাব্যের প্রশংসা করেছেন। শরণের কোনো মুখ্য রচনার সন্ধান পাওয়া যায় নি।  শ্রীধরদাস সদুক্তিকর্ণামৃত এ শরণ রচিত শ্লোকের উদ্ধৃতি দিয়েছেন। শ্রীধরদাস লক্ষ্মণসেনের অধীনস্থ এক শাসক ছিলেন। এছাড়াও, রূপ গোস্বামীর পদাবলীতেও শরণের রচনার উদ্ধৃতি প্রদান করা হয়েছে। এটা ধারণা করা হয়ে থাকে যে, শরণের অন্য নাম শরণ দত্ত ও চিরন্তন শরণ। এছাড়া, তিনি দুর্ঘটবৃত্তি নামক একটি গ্রন্থ রচনা করেছেন বলে ধারণা করা হয়।  তথ্যসূত্র  বিষয়শ্রেণী:সংস্কৃত কবি বিষয়শ্রেণী:১২শ শতাব্দীর কবি বিষয়শ্রেণী:বাঙালি লেখক
পাকিস্তানে, ৪৩০টিরও বেশি গাছের প্রজাতি ৮২টি পরিবার এবং ২২৬টি বংশের মধ্যে বিতরণ করা হয়েছে। এর মধ্যে ৫টি পরিবারের ২২টি প্রজাতি এবং ১১টি প্রজাতি জিমনোস্পার্মের নরম কাঠের গাছের অন্তর্গত। পাকিস্তানে পাওয়া সমস্ত উদ্ভিদ পরিবারের জন্য, পাকিস্তানের ফ্লোরা দেখুন। থাম্ব|পাকিস্তানের জলপাই গাছ। দেওদার গাছ পাকিস্তানের সরকারী জাতীয় গাছ। এর নাম 'সংস্কৃত' থেকে চালিত হয়েছে যার অর্থ "ঈশ্বরের কাঠ"। এটি একটি দীর্ঘতম গাছ যার উচ্চতা প্রায় ৪০-৫০ মিটার এবং কাণ্ড ৩ মিটার পর্যন্ত। থাম্ব|সন্ত নেনুরাম আশ্রমে নিম গাছ   উদাহরণ   বর্গ  পরিবার প্রজাতি স্থানীয় নাম (গুলি) ব্রাসিকালেস ক্যাপ্পারেসি ক্যাপারিস ডেসিডুয়া কাইর, করির সালভাডোরেসি সালভাডোরা ওলিওডস ভ্যান ফ্যাবেলস ফ্যাবেসি বাবলা ক্যাচু ক্যাটেচু বাবলা মোডস্টা ফুলই বাবলা নাইলোটিকা বাবুল ডালবার্গিয়া সিসু শীশম প্রসোপিস সিনেররিয়া জান্দ (পাঞ্জাবি), কান্দি (সিন্ধি) লামিয়ালস অ্যাকান্থেসিয়া অ্যাভিসেনিয়া মেরিনা সাদা ম্যানগ্রোভ মালপিঘিয়ালস স্যালিকেসি পপুলাস ইউফ্রেটিকা পপুলাস পিনালেস  কুপ্রেসেসি জুনিপেরাস রিকারভা ড্রপিং জুনিপার পিনাসি অ্যাবিস পিন্ড্রো পিন্ড্রো ফির সেড্রাস দেওদারা  দেবদার পিসিয়া স্মিথিয়ানা মরিন্দা স্প্রুস পিনাস গেরার্ডিয়ানা চিলগোজা পিনাস রক্সবার্গি চির পাইন পিনাস ওয়ালিচিয়ানা নীল পাইন প্রোটিয়েলস প্লাটানাসি প্ল্যাটানাস ওরিয়েন্টালিস চেনার, চিনার রোজালেস মোরাসি ফিকাস রিলিজিওসা পিপুল মরাস আলবা সাদা তুঁত সাপিন্ডেলেস ম্যালেসি আজাদিরচটা ইন্ডিকা নিম   আরও দেখুন   পাকিস্তানের বাস্তুঅঞ্চল  পাকিস্তানের বন্যপ্রাণী  পাকিস্তানে বনায়ন  মধ্য রাঞ্জা উদ্ভিদ   আরও পড়ুন    পাকিস্তানের উদ্ভিদে "বাবলা"। সায়েন্স প্রেস (বেইজিং) এবং মিসৌরি বোটানিক্যাল গার্ডেন প্রেস দ্বারা প্রকাশিত।   তথ্যসূত্র    বহিঃসংযোগ    পাকিস্তান প্ল্যান্ট ডেটাবেস (PPD)  www.efloras.org - পাকিস্তানের ফ্লোরা  www.lahoregardening.com - পাকিস্তানের গাছ  পাকিস্তান কৃষি গবেষণা কাউন্সিল দ্বারা PARC ডেটাবেস  বিষয়শ্রেণী:উদ্ভিদের তালিকা বিষয়শ্রেণী:পাকিস্তানের উদ্ভিদ
ফুলপুর থানা বাংলাদেশের ময়মনসিংহ জেলার অন্তর্গত ফুলপুর উপজেলার একটি থানা।   প্রতিষ্ঠাকাল  ১৮৭৪ সালে ফুলপুর থানা প্রতিষ্ঠিত হয়।   প্রশাসনিক এলাকাসমূহ  ফুলপুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম ফুলপুর থানার আওতাধীন।  পৌরসভা:  ফুলপুর  ইউনিয়নসমূহ:  ১নং ছনধরা  ২নং রামভদ্রপুর  ৩নং ভাইটকান্দি  ৪নং সিংহেশ্বর  ৫নং ফুলপুর  ৬নং পয়ারী  ৭নং রহিমগঞ্জ  ৮নং রূপসী  ৯নং বালিয়া  ১০নং বওলা   আরও দেখুন   ফুলপুর উপজেলা  ময়মনসিংহ জেলা   তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার থানা বিষয়শ্রেণী:ফুলপুর উপজেলা
বিন্দুসার () বা সিংহসেন () (খ্রিস্টপূর্ব ৩২০ - খ্রিস্টপূর্ব ২৭২) দ্বিতীয় মৌর্য্য সম্রাট ছিলেন, যিনি চন্দ্রগুপ্ত মৌর্য্যের পর ২৯৮ খ্রিস্টপূর্বাব্দে সিংহাসন লাভ করেন। তিনি যিনি গ্রিকদের নিকট আমিত্রোখাতেস বা আল্লিত্রোখাদেস নামে পরিচিত ছিলেন, যা সংস্কৃত শব্দ অমিত্রঘাত () বা শত্রু বিনাশকারী থেকে উদ্ভূত হয়েছে।   জন্ম  বিন্দুসার প্রথম মৌর্য্য সম্রাট চন্দ্রগুপ্ত মৌর্য্য ও তাঁর পত্নী দুর্ধরার সন্তান ছিলেন। জন্মের সময় তার নাম রাখা হয় সিংহসেন।  জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তাঁর অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তাঁর সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন।Jainism in South India by P. M. Joseph. International School of Dravidian Linguistics, 1997. .   সাম্রাজ্যলাভ  ২৯৮ খ্রিস্টপূর্বাব্দে মাত্র বাইশ বছর বয়সে পিতৃসূত্রে বিন্দুসার এক বিশাল সাম্রাজ্যের অধিকারী হন। এই সাম্রাজ্যকে তিনি দক্ষিণ দিকে আরো প্রসারিত করেন এবং কলিঙ্গ, চের, পাণ্ড্য ও চোল রাজ্য ব্যতিরেকে সমগ্র দক্ষিণ ভারত ছাড়াও উত্তর ভারতের সমগ্র অংশ তাঁর করায়ত্ত হয়। তাঁর রাজত্বকালে তক্ষশীলার অধিবাসীরা দুইবার বিদ্রোহ করেন কিন্তু বিন্দুসারের পক্ষে তা দমন করা সম্ভব হয়নি।   ধর্ম  বৌদ্ধ গ্রন্থানুসারে, বিন্দুসার ব্রাক্ষ্মণ ধর্মসম্প্রদায়ের মত বিশ্বাস করতেন। তাঁর আধ্যাত্মিক শিক্ষক পিঙ্গলবস্ত বা জনাসন একজন ব্রাহ্মণ শৈব ছিলেন। বিন্দুসারের পত্নী সুভদ্রাঙ্গীও শৈব ধর্মমতে বিশ্বাসী ছিলেন। বিন্দুসার বেশ কিছু ব্রাহ্মণভট্টো বা ব্রাহ্মণ মঠেও দান ধ্যান করেন।   জনপ্রিয় মাধ্যমে   ২০০১ খ্রিষ্টাব্দে নির্মিত অশোকা নামক হিন্দি চলচ্চিত্র গার্সন ডা কুনহা বিন্দুসারের চরিত্রে অভিনয় করেন।  ২০১৫ খ্রিষ্টাব্দে নির্মিত চক্রবর্তী অশোক সম্রাট নামক হিন্দি টেলিভিশন ধারাবাহিকে সমীর ধর্মাধিকারী বিন্দুসারের চরিত্রে অভিনয় করেন।   তথ্যসূত্র      বিষয়শ্রেণী:মৌর্য সম্রাট বিষয়শ্রেণী:খ্রিস্টপূর্ব ৩২০-এ জন্ম বিষয়শ্রেণী:খ্রিস্টপূর্ব ২৭২-এ মৃত্যু বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
চিংড়ি  মালাই   কারি একটি জনপ্রিয় বাঙালি খাবার যা চিংড়ি এবং নারকেল দুধ দিয়ে প্রস্তুত করা হয়, স্বাদের জন্য মশলা ব্যবহার করা হয়। সমগ্র বাংলা জুড়ে এই পদ বিখ্যাত। বিয়ে, উৎসব এবং অতিথি সেবায় চিংড়ির মালাইকারি করা হয়। ব্রিটিশ আমলে কলকাতায় অবস্থানরত ব্রিটিশদের মধ্যেও চিংড়ি মালাইকারি জনপ্রিয় ছিলো।   উপকরণ  প্রধান উপাদান হচ্ছে চিংড়ি ও নারকেল দুধ। সঙ্গে ব্যবহার করা হয় ঘি বা সরিষার তেল, পেঁয়াজ, হলুদ গুঁড়া, সবুজ কাটা মরিচ, রসুন বাটা ও আদা।  গলদা চিংড়ি দিয়েও মালাইকারি তৈরি হয়।   প্রস্তুতি  প্রথমে চিংড়ির খোসা ছাড়িয়ে নেওয়া হয়। এই চিংড়ি হয় গরম তেলে ভেজে পেঁয়াজ, আদা, রসুন, হলুদ ও লবণ এবং নারকেলের দুধ, কয়েক মিনিটের জন্য রান্না করা হয়।  আরো পড়ুন  ডাব চিংড়ি   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাঙালি খাবার বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী
দীপক রায় হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্র গুলির অন্যতম দীপকের এর সৃষ্টিকর্তা সাহিত্যিক অজেয় রায়।  চরিত্র দীপক রায় পেশায় একজন সাংবাদিক। বোলপুর শহরে বঙ্গবার্তা পত্রিকার সম্পাদক ও ভাওবানী প্রেসের মালিক কুঞ্জবিহাত্রী মাইতি তাকে বিভিন্ন সময় অনুসন্ধানমূলক সাংবাদিকতায় উৎসাহ দেন ও ঘটনাচক্রে দীপক জড়িয়ে পড়ে রহস্যে বা আধিভৌতিক ঘটনার সাথে। বাঙালী সাহিত্যিক অজেয় রায় দীপককে বছর পচিশের সদামাটা বাঙালী চরিত্রেই চিত্রায়িত করেছেন। কখনও কখনও দীপকের সহযোগী হয় ভাইপো ছোটন আর ভাইঝি ঝুমা। প্রায় প্রতিটি কাহিণী বীরভূম জেলার পটভূমিকায় নির্মিত। এই গোয়েন্দা কাহিনীগুলির বেশিরভাগ শুকতারা পত্রিকায় প্রকাশিত।  তথ্যসূত্র  বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র বিষয়শ্রেণী:কাল্পনিক হিন্দু
বঙ্গ (কিংবা বঙ বা বং) ছিলেন একজন কিংবদন্তি বংশধর যিনি দক্ষিণ এশিয়ার বাংলা অঞ্চলে প্রথম বসতি স্থাপনকারী বলে মনে করা হয়।   ইতিহাস  থাম্ব|160x160পিক্সেল| নুরেমবার্গ পাঁচালীতে ফ্ল্যাভিয়াস জোসেফাসের একটি প্রতিকৃতি। বঙ্গকে হিন্দের ছেলে ও হামের (হজরত নূহের ছেলে) নাতি হিসাবে বর্ণনা করা হয়েছে।প্রাচীন নাম বঙ্গের সাথে বাধ বা জমির সীমানাসূচক শব্দ 'আল/আইল' প্রত্যয়যোগে বাঙ্গালা শব্দ গঠিত হয় Land of Two Rivers, Nitish Sengupta প্রথম শতাব্দীর রোমানো-ইহুদী ইতিহাসবিদ ফ্ল্যাভিয়াস জোসেফাস জোর দিয়েছিলেন যে হামের বংশধরেরা এশিয়ার কিছু এলাকায় জনবহুল ছিল।  ১৮৯১ সালে গুলিয়ানার হাফিজ শামসুদ্দীন দাবি করেছিলেন যে হজরত হাম বর্তমান পাকিস্তানের 'গরীবওয়াল' নামক একটি শিয়া-জনবহুল গ্রামে মারা গিয়েছিলেন, যেখানে আজও একটি ৭৮ ফুট লম্বা কবর পাওয়া যায়।    ১৬ শতাব্দীর ইতিহাসবিদদ্ব​য় ফিরিশতা এবং আবুল-ফজল ইবনে মুবারক এবং ইব্রাহীমী ইতিহাসবিদদের মতে,  পিতৃপুরুষ বঙ্গই প্রথম বসতি স্থাপন করেছিলেন যা এখন দক্ষিণ এশিয়ার বাংলা অঞ্চল হিসাবে পরিচিত।  এতে বলা হয়েছে যে সেখানে বসতি স্থাপনের পর, তার আওলাদ হয়েছিল এবং  বঙ্গ নামে পরিচিত একটি মহান জাতি কায়েম করেছিলেন।     আরও দেখুন   বাঙ্গালী জাতি  নূহের প্রজন্ম  রিয়াজুস সালাতিন   তথ্যসূত্র   বিষয়শ্রেণী:বাঙালি ব্যক্তি বিষয়শ্রেণী:হাম (নূহের পুত্র)
ইজাতুল্লাহ দৌলতজাই (; জন্ম: ১০ মে ১৯৯১) হলেন একজন আফগান ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে খেলে থাকেন। দৌলতজাই বর্তমানে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলছেন।   খেলোয়াড়ী জীবন  দৌলতজাই নিজিল্যান্ডে অণুষ্ঠিতব্য অণুর্দ্ধ-১৯ বিশ্বকাপে আফগানিস্তান দলে হয়ে প্রতিনিধিত্ব করেন। তিনি উক্ত টুর্নামেন্টের সময়ে তাদের সব ম্যাচে খেলেছিলেন।  সিনিয়র দলের হয়ে তার আত্মপ্রকাশ হয় ২০০৯-১০ সালের আইসিসি ইন্টারকন্টিনেন্টাল কাপে কেনিয়ার বিরুদ্ধে প্রথম শ্রেণীর ক্রিকেট ম্যাচে। উক্ত ম্যাচে তিনি তার প্রথম "প্রথম শ্রেণীর ক্রিকেটের" উইকেট কলিন্স ওবুয়া আউট করেন।Kenya v Afghanistan, 2009-10 ICC Intercontinental Cup প্রথম শ্রেণীর ম্যাচ পর, তিনি দ্বিতীয় ওয়ানডেতে কেনিয়ার বিরুদ্ধে তার একদিনের আন্তর্জাতিক আত্মপ্রকাশ হয়। এছাড়াও তার প্রথম লিস্ট এ ম্যাচে তিনি ৩৭ রান খরচ করে সিরিন ওয়াটার্স এবং কলিন্স ওবুয়া এর উইকেট লাভ করেন।Kenya v Afghanistan, 2nd ODI 2010   তথ্যসূত্র    বহিঃসংযোগ   Izatullah Dawlatzai at Cricinfo  Izatullah Dawlatzai at CricketArchive  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
thumb|একটি সিলাম্বু হাতে কন্নগির মূর্তি।|alt= সিলাম্বু (, ) হল এক ধরনের ফাঁপা পায়েল বা পায়ের অলঙ্কার। এর মধ্যে ধাতব বল ভরা থাকে, হাঁটা চলা করলে যা থেকে শব্দ উৎপন্ন হয়। এটি বিভিন্ন সময়ে এবং অনুষঙ্গে ভারতীয় উপমহাদেশের অনেক অংশে পরা ও ব্যবহার করা হয়। রুপোর সিলাম্বু অনেক সময় প্রাপ্তবয়স্কদের কাছে রুপোর থান্ডাই নামেও পরিচিত। পূজার সময় সঞ্চালিত নাচের অনুষ্ঠানের জন্য বেশিরভাগ শিল্পী রুপোর সিলাম্বু পরিধান করে।   ব্যুৎপত্তি  জয়রাজের মতে, 'সিলাম্বু' শব্দটি 'সিলাম্বল' ক্রিয়াপদ থেকে উদ্ভূত হয়েছে। এর অর্থ 'শব্দ করা'।   বর্ণনা  সিলাম্বু হল একটি ফাঁপা পায়েল, যার মধ্যে ধাতুর পুঁতি বা বল ভরা থাকে। পরিধানকারী নড়াচড়া করলে বা নৃত্য করলে পুঁতিগুলির নড়ার ফলে শব্দের সৃষ্টি হয়। এটি পায়ের গোড়ালিতে বা পায়ে পরা যেতে পারে। সিলাম্বু পায়ে পরা হলে তামিল ভাষায় তাকে বলা হয় কালসিলাম্বু। এটি ভারতীয় ঐতিহ্যবাহী একটি গহনা যা আজও ব্যবহৃত হয়।  কিছু ধরনের সিলাম্বু তামা দিয়ে তৈরি হয় এবং এগুলিতে শব্দ তৈরি করতে লোহার বল ব্যবহার করা হয়। অন্যগুলি রুপো দিয়ে তৈরি হয়।   নৃত্যে  দরবার নৃত্য শিল্পীরা সিলাম্বু পরিধান করতেন। এছাড়াও কান্দ্যান নৃত্য শিল্পীরা হয়তো সিলাম্বু ব্যবহার করতেন  তামিলনাড়ুতে, আম্মান উৎসব অথবা নবরাত্রি উৎসবের সময় মন্দিরে কাই সিলাম্বু আট্টম নামে একটি ঐতিহ্যবাহী নৃত্য পরিবেশিত হয়। এই নৃত্যের সময় নর্তকীরা তাদের গোড়ালিতে সিলাম্বু পরে এবং হাতেও ধরে রাখে। তাদের নৃত্যে লম্ফনের বিভিন্ন শৈলী থাকে। এই কম্পনের ফলে সিলাম্বুতে শব্দ উৎপন্ন হয়।   সাহিত্যে  সিলপ্পদিকারম (একটি সিলাম্বুর গল্প) মহাকাব্যটির মূল চরিত্র হল কন্নগি, তার সিলাম্বু বিক্রি করার চেষ্টাকে ঘিরে এই কাব্যটি তৈরি করা হয়েছে। সিলাম্বুর নাম থেকেই এর শিরোনামটি এসেছে।   উৎসবে  পোঙ্গল উৎসবের সময় কখনও কখনও গরুর পায়ে সিলাম্বু রাখা হয়।   ধর্মে  নাচের ভঙ্গিমায় শিব, যাঁকে নটরাজ বলা হয়, কখনও কখনও তাঁর গোড়ালিতে একটি সিলাম্বু থাকে।  কেরালায় থেয়্যাম উপাসনার সময় সিলাম্বু ব্যবহার করা হয়। মনে করা হয় নৈনাতিভু নাগাপুশানি আম্মান মন্দির গৌরীর সিলাম্বু (পায়েল) পড়েছিল। কারাইকেনি গ্রামে কারাইকেনি পাদুকালাম (পাদুকালাম অর্থ "যুদ্ধ") উদযাপিত হয়, যেখানে অনেক গ্রাম একত্রিত হয়ে বিভিন্ন যুদ্ধের মতো কার্যক্রম চালায়। প্রতি ২ বছর পর পর এই উৎসব উদ্‌যাপন হয়। এই উৎসবে বিশেষ তামিল ঐতিহ্যে সিলাম্বুকে নিয়ে লড়াই হয়।  ছবিঘর  আরও দেখুন তামিলনাড়ুর গহনা   টীকা    উৎস সমূহ        বিষয়শ্রেণী:গহনার ধরন বিষয়শ্রেণী:তামিল সংস্কৃতি বিষয়শ্রেণী:ভারতীয় বাদ্যযন্ত্র
মেধা কচ্ছপিয়া জাতীয় উদ্যান বাংলাদেশের কক্সবাজার জেলায় অবস্থিত একটি জাতীয় উদ্যান। এই বনটি তার সুবিশাল মাদার গর্জন গাছের জন্য সুপরিচিত। মেধা কচ্ছপিয়া একটি প্রাকৃতিক বন। ২০০৪সালে উদ্যানটি প্রতিষ্ঠিত হয় এবং ২০০৮ সালের আগস্ট মাসে আনুষ্ঠানিকভাবে জাতীয় উদ্যান হিসেবে ঘোষিত হয়। এই জাতীয় উদ্যানের আয়তন প্রায় ৩৯৫.৯২ হেক্টর।   পরিচিতি  এখানকার বনের প্রকৃতি হলো ক্রান্তীয় চিরহরিৎ বন। এ উদ্যানটি কক্সবাজার উত্তর বন বিভাগের নিয়ন্ত্রণাধীন। পার্কটির ১ থেকে ৩ কিলোমিটারের মধ্যে আনুমানিক ১৮৩০৫ জন লোকের ৩৫২৩টি পরিবার বসবাস করে। এসব স্থানীয় গ্রাম কিংবা পাড়া গুলো মূলতঃ কৃষিকাজ, লবণ চাষ ও মৎস্য চাষের উপর নির্ভরশীল। রোহিঙ্গা শরনার্থীদের কারণে এ সকল জনগোষ্টিতে ক্রমান্বয়ে জন সংখ্যার চাপ বাড়ছে।  এখানে জাতীয় উদ্যান প্রতিষ্ঠার পেছনে মূল উদ্দেশ্য হল শতবর্ষী গর্জন বনকে রক্ষা করা। এই উপমহাদেশে যে অল্প কিছু গর্জন বন আজও মাথা উঁচু করে আছে। এ বনটি তার মধ্যে অন্যতম। এই জাতীয় উদ্যানের প্রধান বৃক্ষরাজির মধ্যে বিশালাকৃতির গর্জন ছাড়াও রয়েছে ঢাকিজাম, ভাদি, তেলসুর ও চাপালিশ।   তথ্যসূত্র   বিষয়শ্রেণী:বাংলাদেশের জাতীয় উদ্যান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:কক্সবাজার জেলা বিষয়শ্রেণী:২০০৪-এ বাংলাদেশে প্রতিষ্ঠিত
রিজেন্ট পাওয়ার প্রাইভেট লিমিটেড একটি বেসরকারি কোম্পানী। এটি ২০০৭ সালে প্রতিষ্ঠিত হয় এবং চট্টগ্রামের হাবিব গ্রুপের একটি সহযোগী প্রতিষ্ঠান। এই বিদ্যুত কেন্দ্রটি চট্টগ্রাম-এর  বাড়বকুন্ড তে অবস্থিত। এবং এই বিদ্যুত কেন্দ্রটি প্রতিদিন ২২ মেগাওয়াট বিদ্যুত উৎপাদন করে থাকে।Eastern Bank  আরো দেখুন  বাংলাদেশের বিদ্যুৎ কেন্দ্রসমূহের তালিকা  তথ্যসূত্র  বিষয়শ্রেণী:বাংলাদেশের বিদ্যুৎ কেন্দ্র বিষয়শ্রেণী:বাংলাদেশের বিদ্যুৎ কোম্পানি
সঙ্গীত কোষ হল ১৮৯৩ খ্রিস্টাব্দে উপেন্দ্রনাথ মুখোপাধ্যায় সম্পাদিত বাংলা সঙ্গীতের সংগ্রহ।  এটি বাংলা ভাষায় রচিত নানা বিষয়ের গানের বৃহদাকার সঙ্গীত সংকলন যা বর্তমানে বিরল গ্রন্থের পর্যায়ভুক্ত। ভারতের জাতীয় গ্রন্থাগার সংকলনটি 'ই-বুকে' উপলব্ধ করে।  ইতিহাস বাংলা গানের সংগ্রহ প্রস্তুত করতে প্রথমে উদ্যোগী হন স্বামী বিবেকানন্দ তবে সন্ন্যাস গ্রহণের পূর্বে যখন তিনি নরেন্দ্রনাথ দত্ত নামেই পরিচিত ছিলেন। নরেন্দ্রনাথ এবং বৈষ্ণবচরণ বসাকের যৌথ সম্পাদনায় ৬৪৭ টি গানের সংকলন 'সঙ্গীত কল্পতরু' প্রকাশিত হয় ১৮৮৭ খ্রিস্টাব্দে, যার নতুন সংস্করণে স্বামী বিবেকানন্দের বারোটি প্রিয় রবীন্দ্র সঙ্গীত যোগ করে ২০০০ খ্রিস্টাব্দে প্রকাশ করে রামকৃষ্ণ মিশন ইনস্টিটিউট অফ কালচার।  তবে উপেন্দ্রনাথ মুখোপাধ্যায়ের সম্পাদনায় ১৮৯৯ খ্রিস্টাব্দে পরিবর্তিত ও পরিবর্ধিত দ্বিতীয় সংস্করণ টি ছিল বৃহদাকার সঙ্গীতের সংকলন। ৪০৯৬ টি গান ১২৭১ পৃষ্ঠায় সংগৃহীত হয়েছিল এবং গ্রন্থটি একুশটি ভাগে বিভক্ত ছিল। সেগুলি হল-  প্রণয় সঙ্গীত  বিরহ সঙ্গীত   শ্যামা সঙ্গীত  শিব সঙ্গীত   গঙ্গা সঙ্গীত  সরস্বতী সঙ্গীত  গণেশ সঙ্গীত   উমার বাল্যলীলা  আগমনী সঙ্গীত   বিজয়া সঙ্গীত   হরিনাম সঙ্গীত   কর্তাভজা সঙ্গীত   নগর সংকীর্তন   ব্রহ্মসঙ্গীত  খ্যাতি সঙ্গীত   ভারত সঙ্গীত  সামাজিক সঙ্গীত   রহস্য সঙ্গীত   কবির গান  বিবিধ ধর্মসঙ্গীত চন্দ্রকিশোর রায়গুণসাগরের সঙ্গীত মাহাত্ম্য শীর্ষক প্রবন্ধটি গ্রন্থের ভূমিকা হিসাবে রচিত হয়েছিল।   পরবর্তীকালে বাংলা ভাষায় রচিত এই 'সঙ্গীত কোষ'-এর অনুসরণে নানা ভাষায় সঙ্গীতের অভিধান বা সংকলন গ্রন্থ প্রকাশিত হয়।  আরো দেখুন  সঙ্গীতকল্পতরু  বাংলা সঙ্গীত  তথ্যসূত্র  বিষয়শ্রেণী:১৮৯৩-এর বই বিষয়শ্রেণী:সংকলন
Usage   This template displays a distance as two lines of text in a text field of a route diagram created with . The template takes the input (in Imperial units) and calculates the metric equivalent.  Inserting the optional second parameter (any character) reverses the units.  Decimal values are supported.  The template automatically adds the units after the values.  The text is right-aligned, but can be changed to left- by applying the parameter "align=left".  The alternate units can be changed to italic by applying the parameter "<code>alt=italic<code>".  A dividing line can be added by applying the parameter “line=anything”.   Units   The default units are miles for input and kilometres as output.   Adding the named parameter in (for input) will allow alternate input units: {|class="wikitable" |- ! in= !! Units !! Converts to |- | yd || yards || metres |- | m || metres || yards |- | ch || chains || metres |}   উদাহরণ  ফলাফলInput{{BScvt|0}}{{BScvt|1.50|x}}{{BScvt|16.3|align=left}}{{BScvt|100.0|alt=italic}}{{BScvt|150|line=-}}{{BScvt|56; 12|in=mi; ch}}{{BScvt|125|in=yd}}{{BScvt|150|in=m}}{{BScvt|50|in=ch}}{{BScvt|250|in=ch|x}}   See also  See  for placing two lines of text in a text field.
আলেকজান্ডার গ্রিগোরিভিচ লুকাশেঙ্কো (রুশ থেকে অনুবাদকৃত ; এছাড়াও বেলারুশিয়ান থেকে অ্যালিয়াকসান্ড (a) রাইহোরাভিচ লুকাশেঙ্কা হিসাবে প্রতিলিপি;  জন্ম ৩০ আগস্ট ১৯৫৪) একজন বেলারুশিয়ান রাজনীতিবিদ যিনি ২০ জুলাই ১৯৯৪ সালে অফিস প্রতিষ্ঠার পর থেকে বেলারুশের রাষ্ট্রপতি। তাকে সবচেয়ে দীর্ঘস্থায়ী ইউরোপীয় রাষ্ট্রপতি করে তোলে।  তার রাজনৈতিক কর্মজীবনের আগে, লুকাশেঙ্কো একটি রাষ্ট্রীয় খামারের (সোভখোজ) পরিচালক হিসাবে কাজ করেছিলেন এবং সোভিয়েত বর্ডার ট্রুপস এবং সোভিয়েত সেনাবাহিনীতে কাজ করেছিলেন।  লুকাশেঙ্কো সোভিয়েত ইউনিয়নের বিলুপ্তির পরে বেলারুশের মূল শিল্পগুলির রাষ্ট্রীয় মালিকানা অব্যাহত রেখেছিলেন এবং সোভিয়েত যুগের গুরুত্বপূর্ণ প্রতীকবাদ বজায় রেখেছিলেন, যা 1995 সালের একটি বিতর্কিত গণভোটের পরে গৃহীত সেনাবাহিনীর কোর্ট এবং বেলারুশের জাতীয় পতাকায় দেখা যায় বাইলোরুশিয়ান এসএসআর এর। একই গণভোটের পরে, লুকাশেঙ্কোকে বেলারুশের সুপ্রিম সোভিয়েতকে বরখাস্ত করার ক্ষমতা সহ আরও ক্ষমতা দেওয়া হয়েছিল এবং 1996 সালে আরেকটি গণভোট লুকাশেঙ্কোকে ক্ষমতা আরও একীভূত করার অনুমতি দেয়। রাশিয়ান ভাষাকেও বেলারুশিয়ান ভাষার মতো একই মর্যাদা দেওয়া হয়েছিল, এবং রাশিয়ার সাথে অর্থনৈতিক সম্পর্ক জোরদার করা হয়েছিল, যা রাশিয়ার সাথে ইউনিয়ন রাজ্যের সৃষ্টির দিকে পরিচালিত করেছিল, যা বেলারুশিয়ানদের অবাধে রাশিয়ায় ভ্রমণ, কাজ এবং অধ্যয়নের অনুমতি দেয়। যাইহোক, রাশিয়ার সাথে সম্পর্ক সবসময় তার আমলে মসৃণভাবে চলে না, যেমন দুধ যুদ্ধের সময়।  লুকাশেঙ্কো একটি কর্তৃত্ববাদী সরকারের প্রধান এবং নিজেকে ইউরোপের "শেষ স্বৈরশাসক" হিসাবে উল্লেখ করেছেন। আন্তর্জাতিক পর্যবেক্ষকদের দ্বারা নির্বাচন অবাধ ও সুষ্ঠু বলে বিবেচিত হয় না, সরকার বিরোধীদের দমন করা হয়, এবং গণমাধ্যম স্বাধীন নয়, যার ফলে লুকাশেঙ্কো এবং অন্যান্য বেলারুশিয়ান কর্মকর্তাদের উপর নিষেধাজ্ঞা আরোপ করা হয়। দেশের ২০২০ সালের রাষ্ট্রপতি নির্বাচনে তার বিতর্কিত বিজয় ভোট কারচুপির ব্যাপক অভিযোগের দিকে পরিচালিত করে, যা তার শাসনামলে সবচেয়ে বড় সরকার বিরোধী বিক্ষোভকে দৃঢ়ভাবে প্রসারিত করে। প্রতিদ্বন্দ্বিতাপূর্ণ নির্বাচনের পর, লুকাশেঙ্কোকে ইউনাইটেড কিংডম, ইউরোপীয় ইউনিয়ন বা মার্কিন যুক্তরাষ্ট্র বেলারুশের বৈধ প্রেসিডেন্ট হিসেবে স্বীকৃতি দেয়নি।Dave Lawler, U.S. no longer recognizes Lukashenko as legitimate president of Belarus , Axios (24 September 2020).   টিকা    তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য বিষয়শ্রেণী:জীবিত ব্যক্তি বিষয়শ্রেণী:সোভিয়েত সেনা কর্মকর্তা বিষয়শ্রেণী:কর্তৃত্ববাদ বিষয়শ্রেণী:বিরুদ্ধ-মার্কিনবাদ বিষয়শ্রেণী:ম্যাগনিৎস্কি আইনের আওতায় নিষেধাজ্ঞাপ্রাপ্ত ব্যক্তি বিষয়শ্রেণী:বেলারুশের রাষ্ট্রপতি বিষয়শ্রেণী:পানামা পেপার্সে নাম থাকা ব্যক্তি বিষয়শ্রেণী:২১শ শতাব্দীর বেলারুশীয় রাজনীতিবিদ
ক্বামবার ( ) খোলায়াফে রশিদিন আলীর মুক্ত দাস ছিলেন। Slaves in the History of Islam তিনি ইমাম আলী ইবনে আবু তালিব (আ.)-এর বিশ্বস্ত সেবক ও অনুগত অনুসারী হিসেবে পরিচিত।  তিনি ছিলেন একজন আফ্রিকান বংশোদ্ভূত দাস, যাকে পরে ইমাম আলী (আ.) মুক্তি দেন এবং নিজের ঘনিষ্ঠ সহযোগী ও সাথী করে নেন। ক্বামবারকে শাসক  হাজ্জাজ বিন ইউসুফ হত্যা করে। শিয়া মুসলিমদের মধ্যে ক্বামবারকে একজন আদর্শ মুমিন ও ইমামত-নিষ্ঠ সাহচর্যপ্রাপ্ত ব্যক্তি হিসেবে শ্রদ্ধা করা হয়।   জীবনী  ক্বামবারের জন্ম ও শৈশব সম্পর্কে ঐতিহাসিক তথ্য খুব বেশি পাওয়া যায় না। অধিকাংশ সূত্র মতে, তিনি আফ্রিকান বংশোদ্ভূত ছিলেন এবং পরবর্তীতে দাস হিসেবে কুফায় আসেন। ইমাম আলী (আ.) তাঁকে মুক্ত করে নিজ সেবক ও সাথী হিসেবে গ্রহণ করেন। মুক্তির পরও ক্বামবার ইচ্ছাকৃতভাবে ইমামের সেবা অব্যাহত রাখেন এবং তাঁর প্রতি অগাধ ভালোবাসা ও আনুগত্য প্রদর্শন করেন।   মৃত্যু  হাজ্জাজ ইবনে ইউসুফ ছিলেন উমাইয়া শাসনামলের একজন শাসক। কিছু ইতিহাসবিদের মতে, ক্বামবারকে তার ইমাম আলীর প্রতি গভীর ভালোবাসা ও আনুগত্যের কারণে বন্দি করে হত্যা করা হয়। মৃত্যুর পূর্বে ক্বামবারকে বলা হয়েছিল ইমাম আলীর প্রতি তাঁর আনুগত্য অস্বীকার করতে, কিন্তু তিনি তা প্রত্যাখ্যান করেন এবং শাহাদাত বরণ করেন।   তথ্যসূত্র   বিষয়শ্রেণী:আরবের দাস ও মুক্তমানুষ বিষয়শ্রেণী:শিয়া সমর্থিত সাহাবা
দিনাজপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ১০নং আসন।  সীমানা দিনাজপুর-৫ আসনটি দিনাজপুর জেলার পার্বতীপুর উপজেলা ও ফুলবাড়ী উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ আব্দুল হক বাংলাদেশ আওয়ামী লীগ ১৯৭৯ শওকত আলী  বাংলাদেশ জাতীয়তাবাদী দলসীমানা পরিবর্তন ১৯৮৬ মোস্তাফিজুর রহমান ফিজার বাংলাদেশ আওয়ামী লীগ ১৯৮৮ মোহাম্মদ সোয়াইব  ১৯৯১ মোস্তাফিজুর রহমান ফিজার বাংলাদেশ আওয়ামী লীগ ফেব্রুয়ারি ১৯৯৬ এ জেড এম রেজওয়ানুল হক বাংলাদেশ জাতীয়তাবাদী দল জুন ১৯৯৬ মোস্তাফিজুর রহমান ফিজার বাংলাদেশ আওয়ামী লীগ ২০০১ ২০০৮ ২০১৪ ২০১৮২০২৪   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে দিনাজপুর-৫  বিষয়শ্রেণী:দিনাজপুর জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
থাম্ব|৯ মার্চ ১৯৭৬ সালে ধুমকেতু ওয়েস্ট অগাস্ট ১৯, ১৯৭৫ সালে রিচারড ওয়েস্ট ধুমকেতুটি আবিষ্কার করেন।Donald K. Yeomans (April 2007).http://ssd.jpl.nasa.gov/?great_comets . Jet Propulsion Laboratory/California Institute of Technology (Solar System Dynamics). Retrieved 2007-12-28. মার্চ ১৯৭৬ সালে এটি সর্বোচ্চ উজ্জলতায় আসে,। এ সময় এটা এতটাই উজ্জ্বল ছিল যে দিনের আলোতেই ধুমকেতু পর্যবেক্ষণ করা যেত। ধুমকেতুটি সূর্যকে প্রায় ৫৫৮,০০০ বছরে একবার প্রদক্ষিণ করে।Gary W. Kronk. http://cometography.com/lcomets/1975v1.html . Cometography. Retrieved 2011-02-01.  তথ্যসূত্র  বিষয়শ্রেণী:ধূমকেতু
প্রমথনাথ ব্যানার্জি ছিলেন একজন ভারতীয় রাজনীতিবিদ। তিনি প্রজা সোশ্যালিস্ট পার্টির সদস্য হিসেবে পশ্চিমবঙ্গের কাঁথি নির্বাচনী এলাকা থেকে ভারতীয় সংসদের নিম্নকক্ষ লোকসভায় নির্বাচিত হন।   প্রাথমিক জীবন এবং শিক্ষা  তিনি কলকাতা বিশ্ববিদ্যালয়ে শিক্ষা লাভ করেন।   কর্মজীবন  তিনি অসহযোগ আন্দোলনে যোগ দেন এবং কারাবরণ করেন।   সংসদ সদস্য  তিনি কাঁথি থেকে দ্বিতীয় লোকসভায় নির্বাচিত হন।   তথ্যসূত্র    বহিঃসংযোগ    ভারতীয় সংসদের  ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:১৮৮৫-এ জন্ম বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:দ্বিতীয় লোকসভার সদস্য বিষয়শ্রেণী:মৃত্যুর সাল অনুপস্থিত বিষয়শ্রেণী:পশ্চিমবঙ্গ বিধানসভার সদস্য ১৯৪৭-১৯৫১